== Biografi ==
=== Tidlige liv ===
==== Fødsel og familiebaggrund ====
[[Fil:Juan Carlos de Borbón junto a su padre y su hermano Alfonso (1 de 1) - Fondo Marín-Kutxa Fototeka.jpg|thumb|upright|left|Juan Carlos med sin far, [[Juan af Barcelona]], og lillebror, [[Alfonso af Spanien|Alfonso]] i [[1950]].]]
Juan Carlos' farfar var den [[Kongeriget Spanien|spanske]] [[konge]] [[Alfons 13. af Spanien|Alfonso 13.]], der uden at [[abdikation|abdicere]] havde forladt Spanien i forbindelse med udråbelsen af den [[anden spanske republik]] i [[1931]]. Den spanske kongefamilie havde herefter levet i eksil i [[Rom]], hvor Juan Carlos blev født den {{fødselsdato|1938|1|5}} som søn af Alfonso 13.'s søn [[Juan af Barcelona|Juan de Borbón y Battenberg, greve af Barcelona]] og [[Maria de las Mercedes af Bourbon-Begge Sicilier]]. Kort efter han blev født, flyttede hans forældre til Villa Gloria, et fire-etagers hus i det elegante kvarter Parioli i Rom. Han blev [[dåb|døbt]] den [[26. januar]] [[1938]] i [[Malteserordenen]]s kapel i Rom af [[kardinal (katolske kirke)|kardinal]] Eugenio Pacelli, den senere [[pave Pius 12.]], med navnene Juan Carlos Alfonso Víctor María de Borbón. I familien var han kendt som ''Juanito'' eller ''Don Juanito'' for at adskille ham fra sin far. Hans bedstemor, dronning [[Victoria Eugenie af Battenberg|Victoria Eugenia]], var gudmor, og hans morfar, prins [[Carlo Tancredo af Bourbon-Begge Sicilier]], var [[gudfar]].
Levende_personer Titler Religion Samfund Videnskab Organisationer Uddannelsesinstitutioner Universiteter